બિજીંગ- ચીને નેપાળમાં પોતાની પકડ મજબૂત કરવા અને નેપાળના માધ્યમથી ભારતમાં પગપેસારો કરવા નવો દાવ ખેલ્યો છે. જિનપીંગ પ્રશાસને ભારત-નેપાળ-ચીન આર્થિક કોરિડોરની દરખાસ્ત રજૂ કરી છે. હિમાલય પર્વતમાળા માંથી ચીન નેપાળ અને ભારત સાથે મલ્ટિ-ડાયમેન્શનલ કનેક્ટિવિટી સ્થાપિત કરવા ઈચ્છે છે. સૂત્રોનું માનીએ તો, આ દરખાસ્ત દ્વારા ચીન નેપાળના નવા ચૂંટાયેલા વડાપ્રધાન કે.પી. શર્મા ઓલીની આગેવાની હેઠળની નવી સરકાર પર પોતાનો પ્રભાવ વધારવા પ્રયાસ કરે છે. માનવામાં આવી રહ્યું છે કે, નેપાળની નવી સરકારનું વલણ પહેલેથી જ ચીન તરફી રહ્યું છે.